CELEX: 32020R1588
Language: sk
Date: 2020-06-25 00:00:00
Title: Delegované nariadenie Komisie (EÚ) 2020/1588 z 25. júna 2020, ktorým sa mení príloha I k nariadeniu Európskeho parlamentu a Rady (EÚ) 2017/821 stanovením prahových hodnôt objemu pre tantalové alebo nióbové rudy a koncentráty, zlaté rudy a koncentráty, oxidy a hydroxidy cínu, tantaláty a karbidy tantalu

30.10.2020   
               
               
                  SK
               
               
                  Úradný vestník Európskej únie
               
               
                  L 360/1
               
            
         DELEGOVANÉ NARIADENIE KOMISIE (EÚ) 2020/1588
         z 25. júna 2020,
         ktorým sa mení príloha I k nariadeniu Európskeho parlamentu a Rady (EÚ) 2017/821 stanovením prahových hodnôt objemu pre tantalové alebo nióbové rudy a koncentráty, zlaté rudy a koncentráty, oxidy a hydroxidy cínu, tantaláty a karbidy tantalu
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/821 zo 17. mája 2017, ktorým sa ustanovujú povinnosti náležitej starostlivosti v dodávateľskom reťazci dovozcov Únie dovážajúcich cín, tantal a volfrám, ich rudy a zlato s pôvodom v oblastiach zasiahnutých konfliktom a vo vysokorizikových oblastiach (1), a najmä na jeho článok 1 ods. 4,
         keďže:
         
                     (1)
                  
                  
                     Príloha I k nariadeniu (EÚ) 2017/821 obsahuje zoznam nerastných surovín a kovov v rozsahu pôsobnosti uvedeného nariadenia a stanovuje určité prahové hodnoty ročného objemu dovozu týchto nerastných surovín a kovov.
                  
               
                     (2)
                  
                  
                     V súlade s článkom 1 ods. 3 nariadenia (EÚ) 2017/821 sa uvedené nariadenie nevzťahuje na dovozcov Únie, ak ich ročný objem dovozu každej z dotknutých nerastných surovín či kovov je nižší ako prahové hodnoty stanovené v prílohe I k uvedenému nariadeniu. Tieto prahové hodnoty objemu sú stanovené na úrovni, ktorá zaisťuje, že nie menej ako 95 % celkových objemov dovezených do Únie z každej nerastnej suroviny a kovu podlieha povinnostiam dovozcov Únie stanoveným v uvedenom nariadení.
                  
               
                     (3)
                  
                  
                     V čase prijatia nariadenia v roku 2017 neexistovali dostatočne rozčlenené číselné znaky kombinovanej nomenklatúry pre päť konkrétnych nerastných surovín a kovov uvedených v prílohe I. V dôsledku toho neboli k dispozícii údaje o dovoze týchto nerastných surovín a kovov a v prílohe I teda zostáva stanoviť ešte päť prahových hodnôt objemu.
                  
               
                     (4)
                  
                  
                     Podľa článku 1 ods. 4 nariadenia (EÚ) 2017/821 Komisia stanoví prahové hodnoty objemu, ktoré ešte treba určiť v prílohe I, a to prijatím delegovaného aktu v súlade s článkami 18 a 19 nariadenia (EÚ) 2017/821 s cieľom zmeniť prílohu I. Ak je to možné, delegovaný akt by sa mal prijať do 1. apríla 2020, ale najneskôr do 1. júla 2020.
                  
               
                     (5)
                  
                  
                     Nariadením (EÚ) 2017/821 sa vytvorilo päť nových podpoložiek integrovaného sadzobníka Európskych spoločenstiev (ďalej len „TARIC“), ktoré zodpovedajú piatim nerastným surovinám a kovom, ktorých prahové hodnoty sa ešte musia stanoviť a ku ktorým od nadobudnutia účinnosti nariadenia v júni 2017 colné orgány členských štátov zhromažďujú colné informácie.
                  
               
                     (6)
                  
                  
                     Podľa článku 18 nariadenia (EÚ) 2017/821 sa Komisia opiera o dovozné údaje za každého dovozcu Únie poskytnuté členskými štátmi za predchádzajúce dva roky, teda za roky 2018 a 2019.
                  
               
                     (7)
                  
                  
                     Príloha I k nariadeniu (EÚ) 2017/821 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha I k nariadeniu (EÚ) 2017/821 sa mení v súlade s prílohou k tomuto delegovanému nariadeniu.
         
         
            Článok 2
            Toto delegované nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto delegované nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. júna 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 130, 19.5.2017, s. 1.
      
      
         
            PRÍLOHA
            Príloha I k nariadeniu (EÚ) 2017/821 sa mení takto:
            
                        1.
                     
                     
                        V „Časti A: Nerastné suroviny“ sa tabuľka mení takto:
                        
                                    a)
                                 
                                 
                                    Tretí riadok sa nahrádza takto:
                                    
                                                „Tantalové alebo nióbové rudy a koncentráty
                                             
                                             
                                                ex 2615 90 00 
                                             
                                             
                                                10
                                             
                                             
                                                100 000 “
                                             
                                          
                              
                                    b)
                                 
                                 
                                    Štvrtý riadok sa nahrádza takto:
                                    
                                                „Zlaté rudy a koncentráty
                                             
                                             
                                                ex 2616 90 00 
                                             
                                             
                                                10
                                             
                                             
                                                4 000 000 “
                                             
                                          
                              
                  
                        2.
                     
                     
                        V „Časti B: Kovy“ sa tabuľka mení takto:
                        
                                    a)
                                 
                                 
                                    Druhý riadok sa nahrádza takto:
                                    
                                                „Oxidy a hydroxidy cínu
                                             
                                             
                                                ex 2825 90 85 
                                             
                                             
                                                10
                                             
                                             
                                                3 600 “
                                             
                                          
                              
                                    b)
                                 
                                 
                                    Piaty riadok sa nahrádza takto:
                                    
                                                „Tantaláty
                                             
                                             
                                                ex 2841 90 85 
                                             
                                             
                                                30
                                             
                                             
                                                30“
                                             
                                          
                              
                                    c)
                                 
                                 
                                    Siedmy riadok sa nahrádza takto:
                                    
                                                „Karbidy tantalu
                                             
                                             
                                                ex 2849 90 50 
                                             
                                             
                                                10
                                             
                                             
                                                770“